การเลือกตั้งสมาชิกสภาผู้แทนราษฎรจังหวัดพิษณุโลก เขต 1 แทนตำแหน่งที่ว่าง พ.ศ. 2567

การเลือกตั้งสมาชิกสภาผู้แทนราษฎรจังหวัดพิษณุโลก เขต 1 แทนตำแหน่งที่ว่าง พ.ศ. 2567 เป็นการเลือกตั้งสมาชิกสภาผู้แทนราษฎรจังหวัดพิษณุโลก เขต 1 แทนที่
ปดิพัทธ์ สันติภาดา ที่พ้นจากตำแหน่งจากการถูกตัดสิทธิทางการเมืองเป็นเวลา 10 ปี เนื่องจากเป็นกรรมการบริหารพรรคก้าวไกลซึ่งถูกยุบในคดียุบพรรคการเมือง พ.ศ. 2567 โดยกำหนดให้มีการเลือกตั้งในวันที่ 15 กันยายน พ.ศ. 2567

 ที่มา 
เมื่อวันที่ 7 สิงหาคม พ.ศ. 2567 ศาลรัฐธรรมนูญได้อ่านคำวินิจฉัยในคดียุบพรรคการเมือง พ.ศ. 2567 ที่คณะกรรมการการเลือกตั้ง (กกต.) ยื่นขอให้ศาลมีคำสั่งยุบพรรคก้าวไกล และตัดสิทธิทางการเมืองของกรรมการบริหารพรรค จากกรณีกระทำการล้มล้างหรืออาจเป็นปฏิปักษ์ต่อการปกครองในระบอบประชาธิปไตยอันมีพระมหากษัตริย์ทรงเป็นประมุข ซึ่งสืบเนื่องจากคำวินิจฉัยของศาลรัฐธรรมนูญเมื่อวันที่ 31 มกราคม ปีเดียวกัน ที่ระบุว่า ความพยายามของพรรคในการหาเสียงเพื่อแก้ไขเพิ่มเติมประมวลกฎหมายอาญา มาตรา 112 เป็นการใช้สิทธิเสรีภาพล้มล้างการปกครอง โดยศาลได้วินิจฉัยให้ยุบพรรคก้าวไกล และตัดสิทธิทางการเมืองของคณะกรรมการบริหารพรรคทั้งหมดตั้งแต่เริ่มเสนอร่างกฎหมายดังกล่าวเมื่อวันที่ 10 กุมภาพันธ์ พ.ศ. 2564 จนถึงวันที่ศาลรัฐธรรมนูญวินิจฉัยการล้มล้างการปกครองข้างต้นเมื่อวันที่ 31 มกราคม พ.ศ. 2567 รวม 3 ชุด จำนวน 11 คน มีกำหนดเวลา 10 ปี ซึ่งรวมถึงนายปดิพัทธ์ สมาชิกสภาผู้แทนราษฎรจังหวัดพิษณุโลก เขต 1 ที่แม้จะถูกขับออกจากพรรคก้าวไกลและย้ายไปสังกัดพรรคเป็นธรรมแล้ว ด้วยเหตุผลเรื่องการดำรงตำแหน่งรองประธานสภาผู้แทนราษฎรคนที่ 1 แต่เคยดำรงตำแหน่งกรรมการบริหารพรรคก้าวไกลในช่วงดังกล่าว จึงทำให้นายปดิพัทธ์ถูกตัดสิทธิทางการเมืองเช่นกัน ส่งผลให้ตำแหน่ง สส. ของจังหวัดพิษณุโลก เขต 1 ว่างลงไปโดยปริยาย กกต. จึงต้องจัดให้มีการเลือกตั้งใหม่ภายใน 45 วันนับตั้งแต่มีคำวินิจฉัย

 ผู้สมัคร 
คณะกรรมการการเลือกตั้งได้กำหนดให้วันที่ 21 – 25 สิงหาคม พ.ศ. 2567 เป็นวันเปิดรับสมัครรับเลือกตั้ง สำหรับพรรคการเมืองที่ส่งผู้สมัครรับเลือกตั้งมีรายชื่อดังต่อไปนี้
 พรรค ผู้สมัคร หมายเลข   ประชาชน  ณฐชนน ชนะบูรณาศักดิ์ 1  เพื่อไทย  จเด็ศ จันทรา2

รายละเอียดของผู้สมัครมีดังต่อไปนี้

 ณฐชนน ชนะบูรณาศักดิ์ 
อดีตผู้ช่วย สส.ของ ปดิพัทธ์ สันติภาดา สมาชิกสภาผู้แทนราษฎรเจ้าของพื้นที่เดิมที่พ้นจากตำแหน่งเนื่องจากถูกตัดสิทธิ์ โดยก่อนหน้านี้ณฐชนนได้สังกัดพรรคถิ่นกาขาวชาววิไล (ชื่อเดิมของพรรคประชาชน) ไว้ก่อนล่วงหน้าแล้ว เพื่อรองรับการลงสมัครรับเลือกตั้งซ่อมในครั้งนี้ให้เป็นไปตามระยะเวลาที่กฎหมายกำหนด

 จเด็ศ จันทรา 
อดีตกรรมการบริหารพรรคเพื่อไทย อดีตผู้สมัคร สส.พิษณุโลก เขต 3 ในการเลือกตั้งที่ผ่านมา

 ผลการเลือกตั้ง 

+ผลการเลือกตั้ง แบ่งตามเขตตำบลตำบลณฐชนน ชนะบูรณาศักดิ์ <div style="text-align: center;">
พรรคประชาชน<div style="text-align: center;">จเด็ศ จันทรา <div style="text-align: center;">
พรรคเพื่อไทย<div style="text-align: center;">ส่วนต่าง<div style="text-align: center;">รวม<div style="text-align: center;">   คะแนน%คะแนน%คะแนน%#ในเมือง11,65953.69%10,09046.31%1,5697.38%21,789อรัญญิก4,76942.82%6,36957.18%1,60014.36%11,138วัดจันทร์1,99548.93%2,08251.07%872.14%4,077บ้านคลอง2,39149.06%2,48350.94%921.88%4,874พลายชุมพล1,64743.98%2,09856.02%45112.04%3,745ท่าทอง2,83845.09%3,45654.91%6189.82%6,294บึงพระ3,38042.05%4,65957.95%1,27915.9%8,039วัดพริก1,30425.03%3,90574.97%2,60149.94%5,209วังน้ำคู้60822.73%2,06777.27%1,45954.54%2,675รวม<div style="text-align: left;">30,631<div style="text-align: left;">45.15%<div style="text-align: left;">37,209<div style="text-align: left;">54.85%<div style="text-align: left;">6,578<div style="text-align: left;">9.70%<div style="text-align: left;">67,840<div style="text-align: left;">

 อ้างอิง  

 แหล่งข้อมูลอื่น 


พิษณุโลก พ.ศ. 2567
พิษณุโลก เขต 1 แทนตำแหน่งที่ว่าง
หมวดหมู่:การเลือกตั้งในจังหวัดพิษณุโลก
หมวดหมู่:อำเภอเมืองพิษณุโลก